ప్రబోధ్ పాండా

ప్రబోధ్ పాండా (7 ఫిబ్రవరి 1946 - 27 ఫిబ్రవరి 2018) భారతదేశానికి చెందిన రాజకీయ నాయకుడు. ఆయన మేదినీపూర్ లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికయ్యాడు. 
 రాజకీయ జీవితం 
ప్రబోధ్ పాండా కమ్యూనిస్టు పార్టీ ఆఫ్ ఇండియా (సి.పి.ఐ) పార్టీ ద్వారా రాజకీయాల్లోకి వచ్చి 2001లో మేదినీపూర్ లోక్‌సభ నియోజకవర్గానికి జరిగిన ఉప ఎన్నికలో సీపీఐ అభ్యర్థిగా పోటీ చేసిలోక్‌సభ సభ్యుడిగా ఎన్నికయ్యాడు. ఆయన 2004 లోక్‌సభ ఎన్నికలలో సీపీఐ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాహుల్ (బిశ్వజిత్) సిన్హాపై 160760 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. 

ప్రబోధ్ పాండా  2009 లోక్‌సభ ఎన్నికలలో సీపీఐ అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి దీపక్ కుమార్ ఘోష్ పై 48,017 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు. 

మరణం
ప్రబోధ్ పాండా కోల్‌కతాలోని ఎంటల్లీ ప్రాంతంలోని భూపేశ్ భవన్‌లోని సీపీఐ పశ్చిమ బెంగాల్ ప్రధాన కార్యాలయంలో 2018 ఫిబ్రవరి 27న గుండెపోటుతో మరణించాడు. ఆయనకు భార్య, ఒక కుమారుడు ఉన్నారు.
మూలాలు 	   

వర్గం:1957 జననాలు
వర్గం:2018 మరణాలు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు